Κέιτι Πέρι

Η **Κάθριν Ελίζαμπεθ Χάντσον** (*Katheryn Elizabeth Hudson*, 25 Οκτωβρίου 1984), γνωστή ως **Κέιτι Πέρι** (*Katy Perry*), είναι Αμερικανίδα τραγουδίστρια. Το έργο της έχει αποτελέσει σταθμό στην ιστορία της ποπ μουσικής σκηνής και έχει τιμηθεί με πλήθος τίτλων και διακρίσεων.

## Γενικές διακρίσεις
Υπήρξε ο πρώτος άνθρωπος με πάνω από 100 εκατομμύρια ακόλουθους στο Twitter και παραμένει η τραγουδίστρια με τις περισσότερες προβολές στο Youtube, με 36 εκατομμύρια συνδρομητές και πάνω από 19 δισεκατομμύρια προβολές. Είναι Πρέσβειρα της UNICEF ενώ η ενασχόλησή της με την πολιτική είναι ενεργή. Είναι ακτιβίστρια και θερμή υποστηρίκτρια της κοινότητας LGBT. Σε ραδιοφωνική συνέντευξη στην Αυστραλία το 2013, στην οποία παραβρισκόταν και ο γνωστός πολιτικός της χώρας Τόνι Άμποτ, η Κέιτι συγκρούστηκε ανοικτά μαζί του για το θέμα του γάμου των ομοφυλοφίλων, ενάντια στον οποίο τίθεται ο πολιτικός. Τέλος, ήταν η νούμερο 1 γυναίκα καλλιτέχνιδα παγκοσμίως για το 2013, σύμφωνα με την Παγκόσμια Ομοσπονδία της Φωνογραφικής βιομηχανίας. Το 2014 το Billboard την κατέταξε στο νούμερο 2 των πιο επιτυχημένων καλλιτεχνών της χρονιάς και νούμερο 1 στις γυναίκες καλλιτέχνιδες. Η Κέιτι Πέρι έχει πουλήσει πάνω από 130 εκατομμύρια σινγκλς παγκοσμίως και είναι η μοναδική καλλιτέχνιδα με 5 certified diamond τραγούδια (δηλαδή με τουλάχιστον 10 εκατομμύρια πωλήσεις το καθένα). 

Τον Φεβρουάριο του 2015 έλαβε μέρος στο μεγαλύτερο αθλητικό και τηλεοπτικό γεγονός του κόσμου, στο σόου που γίνεται στον ημιτελικό του Σούπερ Μπόουλ (Superbowl Halftime Show). Το σόου διάρκειας 12,5 λεπτών έσπασε το ρεκόρ για τη μεγαλύτερη τηλεθέαση όλων των εποχών. Ήταν το σόου με τη μεγαλύτερη τηλεθέαση όλων των εποχών στην αμερικανική τηλεόραση, με πάνω από 120 εκατομμύρια τηλεθεατές. Χαρακτηριστικό μάλιστα είναι το γεγονός πως η εμφάνιση της Πέρι συγκέντρωσε υψηλότερη τηλεθέαση ακόμα και από το ίδιο το παιχνίδι. Αναδείχθηκε η πιο ακριβοπληρωμένη μουσικός του κόσμου για το 2015 στη λίστα του Forbes, με κέρδη 135 εκατομμυρίων δολαρίων από τον Ιούνιο του 2014 έως τον Ιούνιο του 2015.

## Οι πρώτες επιτυχίες - One of the Boys
Έγινε διάσημη το 2008 με το δίσκο *One of the boys*, ο οποίος περιλάμβανε τρία τραγούδια που έφτασαν στο τοπ-10 των αμερικανικού Billboard 100, τα "I Kissed A Girl", "Hot n Cold" και "Waking Up In Vegas", με το πρώτο να φτάνει στο νούμερο 1 του αμερικανικού Billboard και να παραμένει εκεί για 7 συνεχόμενες εβδομάδες. Ο δίσκος υποστηρίχθηκε από την περιοδεία Hello Katy Tour.

## Καθιέρωση στη μουσική σκηνή
Το 2010 η Κέιτι Πέρι εξέδωσε τη δεύτερη δισκογραφική της δουλειά, το Teenage Dream, το οποίο έφτασε στην κορυφή του Billboard 200. Ο δίσκος περιλάμβανε πέντε τραγούδια που έφτασαν στο νούμερο ένα, τα "California Gurls", "Teenage Dream", "Firework", "E.T." και "Last Friday Night (T.G.I.F.)", ενώ το 6ο και τελευταίο σινγκλ 'The One That Got Away' έφτασε το νούμερο 3. Το Teenage Dream είναι το δεύτερο άλμπουμ που κατορθώνει να πετύχει 5 #1 τραγούδια μετά το Bad του Μάικλ Τζάκσον και η Κέιτι Πέρι η πρώτη γυναίκα στην ιστορία της παγκόσμιας μουσικής που το κατάφερε. Στις 26 Μαρτίου 2012 ξανακυκλοφόρησε το άλμπουμ, με τίτλο Teenage Dream: The Complete Confection το οποίο συμπεριλαμβάνει 3 νέα τραγούδια(των οποίων τα 2 έγιναν σινγκλ) με το "Part of Me" να φτάνει την 1η κιόλας εβδομάδα το νούμερο 1 του Βillboard, και το Wide Awake το νούμερο 2. Ο δίσκος υποστηρίχθηκε από την παγκόσμια περιοδεία, 'California Dreams Tour'. Το 2012 προβλήθηκε η αυτοβιογραφική ταινία της Κέιτι Πέρι με τον τίτλο 'Part Of Me: The movie' και είναι μια από τις δέκα πιο προσοδοφόρες ταινίες του είδους της στην ιστορία.

## Η επιστροφή
Τον Οκτώβριο του 2013 επέστρεψε με το άλμπουμ της "PRISM" που έφτασε στο #1 του αμερικανικού Billboard 200, με 286.000 πωλήσεις  στις ΗΠΑ την πρώτη εβδομάδα και πάνω από 450.000 παγκοσμίως. Έως σήμερα, το άλμπουμ σύμφωνα με την IFPI έχει πωλήσεις άνω των 4 εκατομμυρίων παγκοσμίως. Το "PRISM" είναι το άλμπουμ από γυναίκα καλλιτέχνη με τις περισσότερες πωλήσεις το 2013. Τον Αύγουστο του 2013, η Κέιτι Πέρι κυκλοφόρησε το πρώτο σινγκλ του άλμπουμ της, "Roar" που ανέβηκε στην κορυφή των τσαρτ 97 χωρών, συμπεριλαμβανομένων και του αμερικανικού Billboard Hot 100 για δύο συνεχόμενες εβδομάδες, ενώ έχει πουλήσει πάνω από 10 εκατομμύρια ψηφιακά αντίτυπα σε όλον τον κόσμο, γινόμενο 6 φορές πλατινένιο στις ΗΠΑ. Επίσης το τραγούδι ήταν υποψήφιο για δύο Γκράμι, ανεβάζοντας τον συνολικό αριθμό υποψηφιοτήτων της Πέρι στις 11. Τον Σεπτέμβριο του 2013, η Κέιτι Πέρι κυκλοφόρησε τα 2 προωθητικά σινγκλ του PRISM, το "Dark Horse" και το "Walking on Air". Λίγο πριν την ημέρα κυκλοφορίας του PRISM(22 Οκτωβρίου), η Πέρι κυκλοφόρησε το 2ο single, "Unconditionally" το οποίο έφτασε στο #14 του Billboard Hot 100, ενώ έγινε πλατινένιο(πάνω από 1 εκατομμύριο πωλήσεις) στις ΗΠΑ. Μέχρι σήμερα έχει πωλήσεις της τάξης του 1,2 εκατομμυρίου στις ΗΠΑ. Το τρίτο σινγκλ του άλμπουμ ήταν το "Dark Horse", το οποίο έμελλε να γίνει το δεύτερο #1 τραγούδι του "PRISM". Συγκεκριμένα, έφτασε στο νούμερο 1 του αμερικανικού Billboard για 4 συνεχείς εβδομάδες, ενώ επί έναν μήνα, βρισκόταν στην πρώτη θέση του αμερικανικού iTunes, φτάνοντας και την κορυφή πολλών χωρών. Μέχρι σήμερα, το "Dark Horse" είναι 5 φορές πλατινένιο στις ΗΠΑ(5+εκ. πωλήσεις μόνο στις ΗΠΑ). Το βίντεο κλιπ του Dark Horse είναι το βίντεο κλιπ με τις περισσότερες προβολές από γυναίκα καλλιτέχνη όλων των εποχών, ενώ το τραγούδι έχει ακουστεί πάνω από 280 εκατομμύρια φορές στην υπηρεσία ακρόασης μουσικής Spotify, όντας το δεύτερο πιο επιτυχημένο κομμάτι από γυναίκα καλλιτέχνη στη συγκεκριμένη εφαρμογή μετά το "Chandelier". Απέσπασε 1 υποψηφιότητα για Γκράμι στην κατηγορία "Καλύτερη ποπ συνεργασία' αλλά έχασε από το Say Something. Τον Απρίλιο του 2014, η Κέιτι Πέρι ανακοίνωσε πως το τέταρτο σινγκλ θα ήταν το "Birthday", το οποίο εισήλθε στο τοπ20 του iTunes και του Billboard Hot 100(#17 η υψηλότερη θέση). Το τραγούδι έχει γίνει χρυσό στις ΗΠΑ και στην Αυστραλία. Στις 24 Ιουλίου του 2014, η Κέιτι Πέρι κυκλοφόρησε το λυρικό βίντεο του 5ου τραγουδιού από το PRISM, "This Is How We Do", ενώ στις 31 Ιουλίου κυκλοφόρησε το βίντεο κλιπ του τραγουδιού. Το 'This Is How We Do' έφτασε μέχρι την 24η θέση του Billboard Hot 100, έχοντας φτάσει τις 600.000 πωλήσεις και έγινε χρυσό στις ΗΠΑ. Ο δίσκος υποστηρίζεται από την άκρως επιτυχημένη (blockbuster tour κατά το Billboard) παγκόσμια περιοδεία 'The Prismatic World Tour' το οποίο μέχρι στιγμής φθάνει τις 129 συναυλίες παγκοσμίως. Ο τζίρος της περιοδείας ξεπερνά τα 150 εκατομμύρια δολάρια -μέχρι στιγμής- κάνοντας το PWT, το πιο επιτυχημένο τουρ από γυναίκα καλλιτέχνη για το 2014. Το PRISM απέσπασε 1 υποψηφιότητα για Γκράμι, για καλύτερο ποπ άλμπουμ αλλά έχασε από το In the Lonely Hour, στην τελετή όπου η Κέιτι έκλεισε την PRISM εποχή, δίνοντας μία συναισθηματική του πιο προσωπικού της τραγουδιού, By the Grace of God. Η περιοδεία ολοκληρώνεται τον Οκτώβριο του 2015.

## Προσωπική ζωή
Τον Σεπτέμβριο του 2009 ξεκίνησε τη σχέση της με τον Άγγλο κωμικό Rushell Brand. Αρραβωνιάστηκαν στις 31 Δεκεμβρίου 2009 και παντρεύτηκαν στις 23 Οκτωβρίου 2010. Ο γάμος τους διήρκησε ένα χρόνο, αφού χώρισαν τον Δεκέμβριο του 2011, ενώ το διαζύγιο εκδόθηκε επίσημα τον Ιούλιο του 2012.

Τον Ιανουάριο του 2016 ξεκίνησε τη σχέση της με τον Άγγλο ηθοποιό Οrlando Bloom. Αρραβωνιάστηκαν στις 14 Φεβρουαρίου 2019 και απέκτησαν μια κόρη, την Daisy Dove Bloom (γενν. 2020). Το ζευγάρι χώρισε το 2025.

Από το 2025 είναι σε σχέση με τον Καναδό πολιτικό και πρώην Πρωθυπουργό του Καναδά, Justin Trundeau.

## 2017: Witness και American Idol
Τον Αύγουστο του 2016, η Πέρι δήλωσε ότι επιδίωκε να δημιουργήσει υλικό "που συνδέει και συσχετίζει και εμπνέει" και δήλωσε στον Ράιαν Σίκρεστ ότι δεν «σπεύδει» το πέμπτο της άλμπουμ, προσθέτοντας ότι «Περνώ απλώς πολύ διασκεδαστικά, αλλά πειραματίζοντας και δοκιμάζοντας με διαφορετικούς παραγωγούς, διαφορετικούς συνεργάτες και διαφορετικά στυλ". Στις 10 Φεβρουαρίου 2017, η Πέρι κυκλοφόρησε το πρώτο σινγκλ του άλμπουμ με το Σκιπ Μάρλεϊ με τίτλο "Chained to the Rhythm", το οποίο έφθασε στην πρώτη θέση στην Ουγγαρία και το νούμερο τέσσερα στις Ηνωμένες Πολιτείες. Το δεύτερο σινγκλ του, "Bon Appétit", μαζί με τους Migos απελευθερώθηκε τον Απρίλιο. Το τρίτο σινγκλ, "Swish Swish" μαζί με την Νίκι Μινάζ, ακολούθησε τον επόμενο μήνα. Αντίστοιχα, έφθασαν στους αριθμούς 59 και 46 στις Ηνωμένες Πολιτείες, και κατέστησαν στο νούμερο 15 στον Καναδά.

Το άλμπουμ, με τίτλο Witness, κυκλοφόρησε στις 9 Ιουνίου 2017 με μικτές κριτικές και έκανε το ντεμπούτο του στον νούμερο ένα στις Ηνωμένες Πολιτείες, κάνοντας το το πιο άλμπουμ που έφτασε πιο γρήγορα το νούμερο ένα. Για να συνοδεύσει την κυκλοφορία του άλμπουμ, η Πέρι μεταδόθηκε στο YouTube για τέσσερις μέρες σε μια ζωντανή μετάδοση με τίτλο "Katy Perry Live: Witness World Wide", ολοκληρώνοντας με μια συναυλία στις 12 Ιουνίου.  Η ζωντανή μετέδωσε πήρε πάνω από 50 εκατομμύρια προβολές από 190 διαφορετικές χώρες και ένα παρασκηνιακή ταινία του YouTube Red ειδικά για αυτό που ονομάζεται "Will You Be My Witness?", κυκλοφόρησε τον επόμενο Οκτώβριο. Ξεκίνησε επίσης το , το οποίο ξεκίνησε τον Σεπτέμβριο του 2017 και έχει προγραμματιστεί να λήξει τον Αύγουστο του 2018. Στις 15 Ιουνίου, ο Κάλβιν Χάρις κυκλοφόρησε ένα τραγούδι με τίτλο "Feels" με τους Πέρι, Μπιγκ Σιν και Φάρελ Ουίλιαμς που έφτασε στο νούμερο ένα στο Ηνωμένο Βασίλειο.

Εκτός από την ηχογράφηση μουσικής, η Κέιτι Πέρι εμφανίστηκε ως η ίδια στην ταινία Zoolander 2, η οποία κυκλοφόρησε τον Φεβρουάριο του 2016. Τον Φεβρουάριο του 2017, η τραγουδίστρια ξεκίνησε μια σειρά υποδημάτων με τίτλο "Συλλογές Κέιτ Πέρι". Τον Αύγουστο, παρουσίασε τα 2017 Βραβεία Μουσικής και Βίντεο του MTV. Η Πέρι υπέγραψε συμβόλαιο για μισθό 25 εκατομμυρίων δολαρίων για να υπηρετήσει ως κριτής στο πρόγραμμα American Idol, που αναμένεται να μεταδοθεί τον Μάρτιο του 2018.

## Επιτεύγματα
Η Κέιτι Πέρι είναι η μόνη καλλιτέχνις που βρισκόταν για 52 συνεχόμενες εβδομάδες στις πρώτες δέκα θέσεις. Μέχρι σήμερα η Κέιτι Πέρι έχει προταθεί για 11 βραβεία Γκράμι, μαζί με το «δίσκος της χρονιάς» για το Teenage Dream. To 2011 της απονεμήθηκε το βραβείο «καλλιτέχνης της χρονιάς» από το MTV. Μέχρι σήμερα, έχει 9 τραγούδια που έχουν φτάσει το #1, γινόμενη έτσι η 6η γυναίκα με τα περισσότερα #1 τραγούδια στην ιστορία της μουσικής. Το μουσικό περιοδικό «Billboard» ανέδειξε το 2012 την Κέιτι Πέρι, «Γυναίκα της Χρονιάς». Η Πέρι είναι η μοναδική καλλιτέχνης με 6 5χ πλατινένια τραγούδια στις ΗΠΑ. Τον Ιούνιο του 2014 και με καριέρα μόλις 6 ετών, αναδείχτηκε η πρώτη σε ψηφιακές πωλήσεις καλλιτέχνις όλων των εποχών από την Αμερικανική Μουσική Ακαδημία, με ψηφιακές πωλήσεις των σινγκλ που φτάνουν τα 72 εκατομμύρια, μόλις στις ΗΠΑ. Είναι η μόνη καλλιτέχνις που όλα της τα σινγκλ έχουν εισέλθει στις πρώτες 30 θέσεις του Billboard Hot 100. Τον Οκτώβριο του 2014, ανακοινώθηκε πως η Κέιτι Πέρι θα είναι η επόμενη καλλιτέχνις του μεγαλύτερου αθλητικού και τηλεοπτικού γεγονότος των ΗΠΑ, του Σούπερ Μπόουλ. Έσπασε το ρεκόρ τηλεθέασης του Σούπερ Μπόουλ με 225 εκατομμύρια παγκοσμίως.

## Δισκογραφία

## Περιοδείες

## Φιλμογραφία
* *The Smurfs* (2011)
* *Katy Perry: Part of Me* (2012)
* *The Smurfs 2* (2013)

## Παραπομπές



Κατηγορία:Αμερικανίδες τραγουδίστριες
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανοί φεμινιστές
Κατηγορία:Πρέσβεις Καλής Θέλησης της UNICEF